Samochitia

Samochitia (en samochitiano Žemaitėjė, en lituano Žemaitija, en latín Capitanatus Samogitiae) ye o nombre d'una rechión etnohistorica correspondient a la mayor parti de l'occidente de l'actual Lituania, a cantos d'a mar Baltica, mugando: a o sud con o río Niemen que la desepara de Prusia Oriental (actualment provincia de Kaliningrad, Rusia), a o norte o con río Venta que la desepara de Curlandia, mientres que as mugas orientals con a resta de Lituania nunca no han estau definidas de tot.

Seguntes os documentos oficials de l'actual estau lituano, Samochitia poseye un aria de 21.000 km² y una población d'alto u baixo 300.000 habitants. A ciudat considerada capital cultural ye Telšiai. L'antiga capital d'o ducau de Samochitia (Žemaičių seniūnija) yera a chicota ciudat conoixida d'antis mas como Medininkai y actualment como Varniai.

En l'actualidat o territorio samochitio ye repartiu entre cuantos condaus (apskritis) lituanos: una chicota zona occidental d'o de Kaunas, o de Šiauliai, o de Tauragė y Telšiai y a parti norte d'os apskritis de Klaipėda y Marijampolė, constituyindo una región etnocultural lituana.

 Se veiga tamién 
 Rechions de Lituania.

Samochitia